b'\n_START_ARTICLE_\nSVG\n_START_PARAGRAPH_\nSVG (Scalable Vector Graphics)\xc2\xa0\xe2\x80\x93 dvima\xc4\x8di\xc5\xb3 vektorini\xc5\xb3 vaizd\xc5\xb3 apra\xc5\xa1ymo formatas XML \xc5\xbeym\xc4\x97jimo kalbos pagrindu. Tai\xc2\xa0\xe2\x80\x93 kaip HTML kalba grafikai. \xc5\xa0iuo formatu galima apra\xc5\xa1yti tiek statinius, tiek ir animuotus vaizdus. Jis yra pilnai interaktyvus. SVG standartas yra atviras, suk\xc5\xabr\xc4\x97 W3C konsorciumas.\n_START_SECTION_\nIstorija\n_START_PARAGRAPH_\nStandartas prad\xc4\x97tas kurti 1998\xc2\xa0m., po to kai buvo paskebti VML (vector markup language) ir PGML formatai. K\xc5\xabrimui vadovavo Chrisas Lilley, pirmoji standarto versija (1.0) paskelbta 2001\xc2\xa0m. rugs\xc4\x97jo m\xc4\x97nes\xc4\xaf, 2003\xc2\xa0m. saus\xc4\xaf paskelbta naujausia (1.1) versija. 2003\xc2\xa0m. taip pat paskelbtos ir standarto versijos, skirtos mobiliems \xc4\xafrenginiams\xc2\xa0\xe2\x80\x93 SVG Tiny bei SVG Basic. \xc5\xa0iuo metu kuriamos SVG Full 1.2 bei SVG Tiny 1.2 standart\xc5\xb3 versijos._NEWLINE_Formatas dar n\xc4\x97ra palaikomas taip, kaip populiar\xc5\xabs senesni formatai (GIF, PNG, JPEG). Daugeliui nar\xc5\xa1ykli\xc5\xb3 reikia \xc4\xafdiegti specialius i\xc5\xa1pl\xc4\x97timus, norint, kad \xc5\xa1iose b\xc5\xabt\xc5\xb3 vaizduojami SVG vaizdai, tod\xc4\x97l da\xc5\xbenai SVG vaizdus naudojan\xc4\x8dios svetain\xc4\x97s (taip pat ir Vikipedija) ver\xc4\x8dia tokius vaizdus \xc4\xaf populiaresnius ne vektorinius formatus.'